CELEX: 32011D0675
Language: hr
Date: 2011-10-12 00:00:00
Title: 2011/675/EU: Provedbena odluka Komisije od 12. listopada 2011. o izmjeni Odluke 2003/467/EZ u pogledu proglašavanja Litve državom članicom koja je službeno slobodna od tuberkuloze i proglašavanja određenih upravnih regija Portugala regijama koje su službeno slobodne od enzootske goveđe leukoze (priopćena pod brojem dokumenta C(2011) 7186)  Tekst značajan za EGP

03/Sv. 62
            
            
               HR
            
            
               Službeni list Europske unije
            
            
               217
            
         32011D0675
   
               L 268/19
            
            
               SLUŽBENI LIST EUROPSKE UNIJE
            
         PROVEDBENA ODLUKA KOMISIJE
   od 12. listopada 2011.
   o izmjeni Odluke 2003/467/EZ u pogledu proglašavanja Litve državom članicom koja je službeno slobodna od tuberkuloze i proglašavanja određenih upravnih regija Portugala regijama koje su službeno slobodne od enzootske goveđe leukoze
   (priopćena pod brojem dokumenta C(2011) 7186)
   (Tekst značajan za EGP)
   (2011/675/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (1), a posebno njezine priloge A(I)(4) i (D)(I)(E),
   budući da:
   
               (1)
            
            
               Direktiva 64/432/EEZ primjenjuje se na trgovinu govedima i svinjama unutar Unije. Njome se utvrđuju uvjeti na temelju kojih se država članica ili regija države članice može proglasiti službeno slobodnom od tuberkuloze i enzootske goveđe leukoze u pogledu stada goveda.
            
         
               (2)
            
            
               U prilozima I. i III. Odluci Komisije 2003/467/EZ od 23. lipnja 2003. o uvođenju službenog statusa slobodno od tuberkuloze, bruceloze i enzootske leukoze goveda određenim državama članicama i regijama država članica u pogledu stada goveda (2), navode se države članice i njihove regije koje su službeno proglašene slobodnima od tuberkuloze i enzootske goveđe leukoze.
            
         
               (3)
            
            
               Latvija je Komisiji dostavila dokumentaciju za cijelo svoje područje, kojom se dokazuje ispunjavanje uvjeta utvrđenih u Direktivi 64/432/EEZ na temelju kojih se država članica ili regija države članice može proglasiti službeno slobodnom od tuberkuloze.
            
         
               (4)
            
            
               Nakon ocjene dokumentacije koju je dostavila Latvija, cijelo područje te države članice treba proglasiti službeno slobodnim od tuberkuloze.
            
         
               (5)
            
            
               Portugal je Komisiji dostavio dokumentaciju za sve upravne regije (distritos) unutar viših upravnih jedinica (regiões) Algarve i Alentejo, kojom se dokazuje ispunjavanje uvjeta utvrđenih u Direktivi 64/432/EEZ na temelju kojih se država članica ili regija države članice može proglasiti službeno slobodnom od enzootske goveđe leukoze.
            
         
               (6)
            
            
               Nakon ocjene dokumentacije koju je dostavio Portugal, dotične regije (distritos) treba proglasiti regijama Portugala koje su službeno slobodne od enzootske goveđe leukoze.
            
         
               (7)
            
            
               Odluku 2003/467/EZ treba stoga na odgovarajući način izmijeniti.
            
         
               (8)
            
            
               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   Prilozi I. i III. Odluci 2003/467/EZ mijenjaju se u skladu s Prilogom ovoj Odluci.
   Članak 2.
   Ova je Odluka upućena državama članicama.
   
      Sastavljeno u Bruxellesu 12. listopada 2011.
      
         
            Za Komisiju
         
         John DALLI
         
            Član Komisije
         
      
   
   
      (1)  SL 121, 29.7.1964., str. 1977/64.
   
      (2)  SL L 156, 25.6.2003., str. 74.
   
      PRILOG
      Prilozi I. i III. Odluci 2003/467/EZ mijenjaju se kako slijedi:
      
                  (a)
               
               
                  u Prilogu I., poglavlje 1. zamjenjuje se sljedećim:
                  „POGLAVLJE 1.
                  
                  
                     Države članice službeno slobodne od tuberkuloze
                  
                  
                              Šifra ISO
                           
                           
                              Država članica
                           
                        
                              BE
                           
                           
                              Belgija
                           
                        
                              CZ
                           
                           
                              Češka Republika
                           
                        
                              DK
                           
                           
                              Danska
                           
                        
                              DE
                           
                           
                              Njemačka
                           
                        
                              EE
                           
                           
                              Estonija
                           
                        
                              FR
                           
                           
                              Francuska
                           
                        
                              LV
                           
                           
                              Latvija
                           
                        
                              LU
                           
                           
                              Luksemburg
                           
                        
                              NL
                           
                           
                              Nizozemska
                           
                        
                              AT
                           
                           
                              Austrija
                           
                        
                              PL
                           
                           
                              Poljska
                           
                        
                              SI
                           
                           
                              Slovenija
                           
                        
                              SK
                           
                           
                              Slovačka
                           
                        
                              FI
                           
                           
                              Finska
                           
                        
                              SE
                           
                           
                              Švedska”
                           
                        
            
                  (b)
               
               
                  u Prilogu III. poglavlju 2., navod za Portugal zamjenjuje se sljedećim:
                  „U Portugalu:
                  
                              —
                           
                           
                              Região Algarve: svi distritos;
                           
                        
                              —
                           
                           
                              Região Alentejo: svi distritos;
                           
                        
                              —
                           
                           
                              Região Autónoma dos Açores.”